

VLADA REPUBLIKE HRVATSKE

Zagreb, 10. studenog 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnovici za izračun iznosa naknade za rad udomitelja i iznosa opskrbnine za 2023. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 28. stavka 1. Zakona o udomiteljstvu (»Narodne novine«, br. 115/18. i 18/22.), Vlada Republike Hrvatske je na sjednici održanoj \_\_\_\_\_\_\_ 2022. godine donijela

**ODLUKU**

**O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE ZA 2023. GODINU**

**I.**

Osnovica na temelju koje se izračunava iznos naknade za rad udomitelja i iznos opskrbnine za 2023. godinu iznosi 70 eura.

**II.**

Danom stupanja na snagu ove Odluke prestaje važiti Odluka o osnovici za izračun iznosa naknade za rad udomitelja i iznosa opskrbnine (»Narodne novine«, broj 23/22.).

**III.**

Ova Odluka objavit će se u „Narodnim novinama“, a stupa na snagu 1. siječnja 2023.

Klasa:

Urbroj:

Zagreb, \_\_\_\_\_\_\_\_\_2022.

Predsjednik

**mr.sc. Andrej Plenković**

**OBRAZLOŽENJE**

Odredbom članka 28. stavka 1. Zakona o udomiteljstvu propisano je da osnovicu na temelju koje se izračunava iznos naknade za rad udomitelja i iznos opskrbnine odlukom određuje Vlada Republike Hrvatske.

Nadalje, odredbom članka 28. stavka 2. propisano je da se osnovica na temelju koje se izračunava iznos naknade za rad udomitelja i iznos opskrbnine utvrđuju jednom godišnje, najkasnije do 31. listopada tekuće godine za sljedeću kalendarsku godinu dok je stavkom 3. istoga članka propisano da se osnovica ne može utvrditi u iznosu manjem od iznosa koji je bio utvrđen za prethodnu godinu.

Odlukom Vlade Republike Hrvatske, Klasa: 022-03/22-04/49, Urbroj: 50301-04/25-22-2 od 24. veljače 2022. propisano je da osnovica na temelju koje se izračunava iznos naknade za rad udomitelja i iznos opskrbnine iznosi 500,00 kuna.

Predlaže se povećanje osnovice na temelju koje se izračunava iznos naknade za rad udomitelja i iznos opskrbnine koja bi iznosila 70 eura u usporedbi s osnovicom za 2022. godinu koja je iznosila 500,00 kn (66,36 eura).

Sukladno Zakonu o uvođenju eura kao službene valute u Republici Hrvatskoj i Odluci o objavi uvođenja eura kao službene valute u Republici Hrvatskoj propisani novčani iznos izražen je u eurima.